**Nak Község Önkormányzata Képviselő-testületének**

**10/2022. (XI. 25.) önkormányzati rendelete**

**a szociális tűzifa juttatás szabályairól**

Nak Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 45. §-ában kapott felhatalmazás alapján, a Magyarország Alaptörvénye 32. cikk (1) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontban meghatározott feladatkörében eljárva a következőket rendeli el:

**1. §**

(1) E rendelet hatálya kiterjed Nak község közigazgatási területén életvitelszerűen lakó és ott lakcímmel rendelkező állampolgárokra.

(2) A szociális tűzifára való jogosultság megállapítása során támogatás iránti kérelmet nyújthatnak be a szociális igazgatásról és szociális ellátásokról szóló törvény szerinti alábbi támogatások valamelyikére jogosult, vagy az alábbi feltételek valamelyikének megfelel:

*a)* aktív korúak ellátása,

*b)* időskorúak járadéka,

*c)* adósságkezelési támogatáshoz kapcsolódó adósságcsökkentési támogatás,

*d)* lakásfenntartási támogatás,

*e)* rendszeres gyermekvédelmi támogatás,

*f)* közgyógyellátás,

*g)* ápolási díj,

*h)* 3 vagy annál több gyermeket nevel,

*i)* 65 éven felüli egyedül élő nyugdíjas, vagy 70 éven felüli nyugdíjas,

*j)* az egy háztartásban élők egy főre jutó jövedelme az öregségi nyugdíj mindenkori legkisebb összegének 150%-át nem haladja meg,

*k)* egyedülálló megváltozott munkaképességű személy (rehabilitációs ellátás, rokkantsági ellátás, rokkantsági járadék).

(3) Egy jogcímen egyszer lehet támogatást igényelni.

(4) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

**2. §**

(1) Nem jogosult szociális célú tűzifa támogatásra – függetlenül az 1. § -ban meghatározott feltétel teljesülésétől – az a személy, család

*a)* aki erődgazdálkodó, erdőtulajdonos és az elmúlt 2 évben engedéllyel fakitermelést végzett,

*b)* aki olyan ingatlan vonatkozásában nyújt be kérelmet, amely ingatlan tűzifával egyáltalán nem fűthető,

*c)* aki üresen álló - nem lakott ingatlan – vonatkozásában nyújt be kérelmet, amelyben életvitelszerűen senki sem él.

(2) A kérelmet a rendelet 1. számú melléklete szerinti nyomtatványon a Képviselő-testület által meghatározott határidőig lehet benyújtani Nak Község Önkormányzatának székhelyén, 7215 Nak, Fő utca 127. szám alatt, a Dalmandi Közös Önkormányzati Hivatal Naki Kirendeltségének szociális ügyintézőjénél.

(3) A támogatási kérelemről Nak Község Önkormányzatának Képviselő-testületének átruházott hatáskörében a polgármester határozattal dönt.

(4) A tűzifa rendelkezésre állásától számított 15 munkanapon belül a polgármester gondoskodik a tűzifa kiszállításáról.

(5) A tűzifa átvételét a jogosult a rendelet 2. mellékletét képező átvételi elismervény aláírásával igazolja.

**3. §**

E rendelet hatálybalépésével egyidejűleg Nak község Önkormányzata képviselő-testületének a szociális tűzifa juttatás szabályairól szóló Nak Község Önkormányzata 7/2021 (XI.11.) önkormányzati rendelete hatályát veszti.

**4. §**

Ez a rendelet a kihirdetését követő napon lép hatályba.

Nak, 2022. november 24.

 Rácz Róbert dr. Foki Csilla

 polgármester jegyző

A rendelet kihirdetése 2022. november 25. napján megtörtént.

 dr. Foki Csilla

 jegyző

1. melléklet a 10/2022.(XI.25.) önkormányzati rendelethez

**Kérelem**

……………………………..(név) (születési név:…………………………születési hely és idő: …….……………….anyja neve……………..………..; TAJ szám: ………………………….) 7215 Nak,..……………… u……. szám alatti lakos kérem, hogy részemre Nak Község Önkormányzata Képviselő-testületének a szociális tűzifa juttatás szabályairól szóló 10/2022. (XI.25.) önkormányzati rendelete alapján szíveskedjenek természetbeni juttatásként tűzifát biztosítani.

**A tűzifa támogatásra a rendelet szerint azért vagyok jogosult mert: *(\*a megfelelő aláhúzandó és kitöltendő)***

a) aktív korúak ellátására vagyok jogosult, a megállapító határozat száma\*: ……………………………….,, vagy

b) időskorúak járadékára vagyok jogosult, a megállapító határozat száma\*:…………………………………, vagy

c) adósságkezelési támogatáshoz kapcsolódó adósságcsökkentési támogatásra vagyok

jogosult, a megállapító határozat száma\*: ………………………………………………............................., vagy

d) lakásfenntartási támogatásra vagyok jogosult, a megállapító határozat száma\*: …………………………., vagy

e) rendszeres gyermekvédelmi támogatásra vagyok jogosult, a megállapító határozat száma\*: ……………., vagy

f) közgyógyellátásra vagyok jogosult, a megállapító határozat száma\*:…………………………………….., vagy

g) ápolási díjra vagyok jogosult, a megállapító határozat száma\*:……………………………………………, vagy

h) 3 vagy annál több gyermeket nevelek, gyermekeim adatai\*:

1. Név: …………………………..………Szül. hely és idő:………………………………..…….

2. Név: …………………………..………Szül. hely és idő:………………………………..……

3. Név: …………………………..………Szül. hely és idő:………………………………..…….

4. Név: …………………………..………Szül. hely és idő:………………………………..…….

5. Név: …………………………..………Szül. hely és idő:………………………………..……,

vagy

i) 65 éven felüli egyedül élő nyugdíjas, vagy 70 éven felüli nyugdíjas vagyok\*, vagy

j) az egy háztartásban élők egy főre jutó jövedelme az öregségi nyugdíj mindenkori legkisebb összegének 150%-át nem haladja meg\*, vagy

k) egyedülálló megváltozott munkaképességű személyek ellátására (rehabilitációs ellátás, rokkantsági ellátás, rokkantsági járadék) vagyok jogosult, a megállapító határozat száma: ………………………….\*.

Nak, 202…. ……….............. hó ……… nap

 ………………………………………

 kérelmező

Záradék:

A szociális ellátás folyósítását igazolom.

Nak, 202…... …………………. hó …… nap

 ……………………………………….

 ügyintéző